РЕПУБЛИКА СРБИЈА

НАРОДНА СКУПШТИНА

01 Број 06-2/324-19

13. децембар 2019. године

Б е о г р а д

**З А П И С Н И К**

**ОСМЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2019. ГОДИНИ,**

**ОДРЖАНЕ 9, 10, 11, 12. и 13. ДЕЦЕМБРА 2019. ГОДИНЕ**

 Седница је почела у 11 часова и 20 минута.

 Седници је председавао Верољуб Арсић, потпредседник Народне скупштине.

 Председавајући је, на основу службене евиденције о присутности народних посланика, констатовао да седници присуствујe 95 народних посланика, а применом електронског система за гласање утврђено је да је у сали присутно 129 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Горан Богдановић, проф. др Снежана Богосављевић-Бошковић, Ненад Божић, Балша Божовић, Маја Виденовић, Војислав Вујић, др Дијана Вукомановић, Наташа Вучковић, Жика Гојковић, Младен Грујић, Божидар Делић, проф. др Зоран Драгишић, Марко Ђуришић, Јелена Жарић Ковачевић, Зоран Живковић, Томислав Жигманов, Владан Заграђанин, др Муамер Зукорлић, Марија Јањушевић, др Александра Јерков, Горан Јешић, Драган Јовановић, Чедомир Јовановић, доц. др Михаило Јокић, Јасмина Каранац, Миланка Карић, Ненад Константиновић, др Жарко Кораћ, мр Иван Костић, Милан Лапчевић, Александра Малетић, Момчило Мандић, Весна Марјановић, Мирослав Маркићевић, Александар Марковић, Драган Марковић, Остоја Мијаиловић, Зоран Милекић, Ненад Милић, Радослав Милојичић, Наташа Мићић, Драгољуб Мићуновић, Бранислав Михајловић, Љиљана Михајловић, Дејан Николић, Ивана Николић, Срђан Ного, Богдан Обрадовић, Бошко Обрадовић, Соња Павловић, Снежана Пауновић, Срето Перић, Душан Петровић, Мира Петровић, Зоран Радојичић, Саша Радуловић, Катарина Ракић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, др Ана Стевановић, Мариника Тепић, Новица Тончев, Милена Турк, Ана Караџић, Горан Ћирић, мр Горан Чабради, Александра Чабраја, Ненад Чанак, Гордана Чомић, Дејан Шулкић, Јован Јовановић, др Драган Весовић, Вера Пауновић, Ивана Динић, Душан Милисављевић, Ружица Николић, Мирјана Драгаш, Нада Костић и Војин Биљић.

Председавајући је, сагласно члану 86. став 2. и члану 87. став 2. Пословника Народне скупштине, обавестио да је седница сазвана у року краћем од рока утврђеног у члану 86. став 1. Пословника Народне скупштине и изузетно за понедељак, дакле мимо дана утврђених у члану 87. став 1. Пословника, због потребе да Народна скупштина што пре размотри предлоге аката из предложеног дневног реда седнице.

 Народна скупштина је, већином гласова, усвојила: Записник Четврте седнице Другог редовног заседања Народне скупштине Републике Србије у 2019. години, одржане 23, 24, 25, 28, 29. и 30. октобра 2019. године (од 132 присутна народна посланика, 123 су гласала за, један против, један се уздржао, а седам није гласало) и Записник Пете седнице Другог редовног заседања Народне скупштине Републике Србије у 2019. години, одржане 12, 13. и 14. новембра 2019. године (од 130 присутних народних посланика, 124 су гласала за, два су се уздржала, а четири нису гласала).

Пре преласка на утврђивање дневног реда за реч су се, по Пословнику, јавили народни посланици: Вјерица Радета - указала на повреду члана 88. Пословника, а после објашњења које је дао председавајући, затражила је да се Народна скупштина, у Дану за гласање, изјасни о томе, Маријан Ристичевић - указао на повреде чл. 27. и 107. Пословника, Вјерица Радета - указала на повреду члана 107. став 1. Пословника, а после објашњења које је дао председавајући, затражила је да се Народна скупштина, у Дану за гласање, изјасни о томе, Маријан Ристичевић - указао на повреду члана 103, а у вези са чланом 88. став 6. Пословника, Владимир Ђурић - указао на повреду члана 28. Пословника, а председавајући је дао објашњење, Вјерица Радета - указала на повреду члана 27. став 2. Пословника, а председавајући је дао објашњење, после чега је указала и на повреду члана 32. Пословника, а после објашњења које је дао председавајући, затражила је да се Народна скупштина, у Дану за гласање, изјасни о томе.

 Затим је Народна скупштина прешла на утврђивање дневног реда.

 Изјашњавајући се о предлозима за допуну предложеног дневног реда, Народна скупштина није прихватила: предлоге народног посланика Немање Шаровића да се дневни ред седнице допуни тачкама - Предлог одлуке о образовању Анкетног одбора ради утврђивања чињеница у вези са убиством и политичком позадином убиства Зорана Ђинђића, који је поднео Народној скупштини 15. децембра 2016. године (од 138 присутних народних посланика, 138 није гласало) и Предлог одлуке о образовању Анкетног одбора ради утврђивања чињеница и околности у вези са притисцима на државне органе и кршење закона током избора за народне посланике у Народној скупштини одржаних 2016. године, који је поднео Народној скупштини 15. октобра 2018. године (од 141 присутног народног посланика, 141 није гласао), предлог народног посланика Божидара Делића да се дневни ред седнице допуни тачком - Предлог закона о правима бораца и породица погинулих и несталих бораца, који је поднео Народној скупштини 16. новембра 2017. године (од 141 присутног народног посланика, шест је гласало за, а 135 није гласало), предлоге народног посланика Вјерице Радета да се дневни ред седнице допуни тачкама - Предлог закона о измени Породичног закона, који је поднела Народној скупштини 15. октобра 2018. године (након образложења народног посланика Вјерице Радета, од 139 присутних народних посланика, 10 је гласало за, а 129 није гласало) и Предлог закона о изменама и допунама Закона о избору народних посланика, који је поднела Народној скупштини 15. октобра 2018. године (након образложења народног посланика Вјерице Радета, од 138 присутних народних посланика, 10 је гласало за, а 128 није гласало), предлог народног посланика Весне Николић Вукајловић да се дневни ред седнице допуни тачком - Предлог закона о стављању ван снаге Закона о раду, који је поднела Народној скупштини 15. октобра 2018. године (од 139 присутних народних посланика, 139 није гласало), предлог народног посланика Наташе Сп. Јовановић да се дневни ред седнице допуни тачком - Предлог закона о изменама Закона о држављанству Републике Србије, који је поднела Народној скупштини 15. октобра 2018. године (након образложења народног посланика Наташе Сп. Јовановић, од 139 присутних народних посланика, 10 је гласало за, а 129 није гласало), предлог народног посланика Ружице Николић да се дневни ред седнице допуни тачком - Предлог закона о изменама Закона о пресађивању људских органа, који је поднела Народној скупштини 15. октобра 2018. године (од 139 присутних народних посланика, 139 није гласало), предлог народног посланика Филипа Стојановића да се дневни ред седнице допуни тачком - Предлог закона о допунама Закона о граничној контроли, који је поднео Народној скупштини 15. октобра 2018. године (након образложења народног посланика Филипа Стојановића, од 139 присутних народних посланика, 11 је гласало за, а 128 није гласало), предлог народног посланика Томислава Љубеновића да се дневни ред седнице допуни тачком - Предлог закона о изменама и допунама Закона о финансијској подршци породици са децом, који је поднео Народној скупштини 15. октобра 2018. године (након образложења народног посланика Томислава Љубеновића, од 141 присутног народног посланика, 11 је гласало за, а 130 није гласало), предлог народног посланика Дубравка Бојића да се дневни ред седнице допуни тачком - Предлог закона о допунама Закона о психоактивним контролисаним супстанцама, који је поднео Народној скупштини 15. октобра 2018. године (након образложења народног посланика Дубравка Бојића, од 141 присутног народног посланика, 13 је гласало за, а 128 није гласало), предлог народног посланика Зорана Деспотовића да се дневни ред седнице допуни тачком - Предлог закона о изменама Закона о подстицајима у пољопривреди и руралном развоју, који је поднео Народној скупштини 15. октобра 2018. године (након образложења народног посланика Зорана Деспотовића, од 141 присутног народног посланика, 12 је гласало за, а 129 није гласало), предлог народног посланика Срета Перића да се дневни ред седнице допуни тачком - Предлог закона о стављању ван снаге Закона о извршењу и обезбеђењу, који је поднео Народној скупштини 15. октобра 2018. године (од 141 присутног народног посланика, 141 није гласао), предлоге народног посланика Николе Савића да се дневни ред седнице допуни тачкама - Предлог закона о изменама и допунама Закона о уџбеницима, који је поднео Народној скупштини 15. октобра 2018. године (након образложења народног посланика Николе Савића, од 141 присутног народног посланика, 11 је гласало за, а 130 није гласало) и Предлог закона о изменама и допунама Закона о безбедности саобраћаја на путевима, који је поднео Народној скупштини 28. марта 2019. године (након образложења народног посланика Николе Савића, од 141 присутног народног посланика, 11 је гласало за, а 130 није гласало), предлог народног посланика Мирославе Станковић Ђуричић да се дневни ред седнице допуни тачком - Предлог закона о изменама и допунама Закона о биомедицински потпомогнутој оплодњи, који је поднела Народној скупштини 14. марта 2019. године (од 141 присутног народног посланика, 141 није гласао), предлог народног посланика Александра Шешеља да се дневни ред седнице допуни тачком - Предлог закона о извршном поступку и обезбеђењу, који су Народној скупштини 17. септембра 2019. године, поднела 22 народна посланика Посланичке групе Српска радикална странка (након образложења народног посланика Александра Шешеља, од 140 присутних народних посланика, 13 је гласао за, а 127 није гласало), предлоге народног посланика Петра Јојића да се дневни ред седнице допуни тачкама - Предлог закона о стављању ван снаге Закона о јавном бележништву, који је поднео Народној скупштини 8. новембра 2019. године (након образложења народног посланика Петра Јојића, од 140 присутних народних посланика, 14 је гласало за, а 126 није гласало), Предлог закона о измени и допуни Законика о кривичном поступку, који је поднео Народној скупштини 8. новембра 2019. године (након образложења народног посланика Петра Јојића, од 140 присутних народних посланика, 12 је гласало за, а 128 није гласало) и Предлог закона о изменама и допуни Кривичног законика, који је поднео Народној скупштини 8. новембра 2019. године (након образложења народног посланика Петра Јојића, од 141 присутног народног посланика, 20 је гласало за, а 121 није гласао), предлоге народног посланика Зорана Живковића да се дневни ред седнице допуни тачкама - Предлог закона о допуни Закона о избору народних посланика, који је поднео Народној скупштини 16. августа 2016. године (од 140 присутних народних посланика, 140 није гласало), Предлог закона о планирању и уређeњу простора и насеља, који је поднео Народној скупштини 16. августа 2016. године (од 130 присутних народних посланика, 130 није гласало), Предлог резолуције Народне скупштине о признању и осуди геноцида над Јерменима почињеном у Османском царству у периоду од 1915. до 1922. године, који је поднео Народној скупштини 16. августа 2016. године (од 129 присутних народних посланика, 129 није гласало), Предлог закона о допунама Закона о високом образовању, који је поднео Народној скупштини 15. октобра 2018. године (од 129 присутних народних посланика, 129 није гласало), Предлог одлуке о образовању Анкетног одбора ради утврђивања чињеница и околности које су довеле до незаконитог одузимања дозволе за рад Акционарског друштва за осигурање „Таково осигурање“, Крагујевац, који је поднео Народној скупштини 13. јула 2017. године (од 129 присутних народних посланика, 129 није гласало), Предлог закона о допуни Закона о Влади, који је поднео Народној скупштини 25. јула 2016. године (од 129 присутних народних посланика, 129 није гласало), Предлог закона о измени Закона о финансирању политичких активности, који је поднео Народној скупштини 16. августа 2016. године(од 129 присутних народних посланика, 129 није гласало), Предлог закона о допуни Закона о избору председника Републике, који је поднео Народној скупштини 1. новембра 2016. године (од 129 присутних народних посланика, 129 није гласало), Предлог закона о допуни Закона о избору народних посланика, који је поднео Народној скупштини 12. јануара 2017. године (од 129 присутних народних посланика, 129 није гласало) и Предлог закона о измени Закона о раду, који је поднео Народној скупштини 9. децембра 2016. године (од 129 присутних народних посланика, 129 није гласало), предлог народног посланика Александра Стевановића да се дневни ред седнице допуни тачком - Предлог закона о измени Закона о буџетском систему, који су Народној скупштини поднели народни посланици Александар Стевановић и Саша Радуловић, 8. новембра 2017. године (након образложења народног посланика Александра Стевановића, од 131 присутног народног посланика, пет је гласало за, а 126 није гласало), предлог народног посланика Љупке Михајловске, да се дневни ред седнице допуни тачком - Предлог закона о изменама и допунама Закона о избору народних посланика, који су Народној скупштини поднели народни посланици Љупка Михајловска и Татјана Мацура, 20. новембра 2019. године (након образложења народног посланика Љупке Михајловске, од 131 присутног народног посланика, 14 је гласало за, а 117 није гласало), предлог народног посланика Владимира Ђурића да се дневни ред седнице допуни тачком - Предлог закона о изменама Закона о финансирању политичких активности, који су Народној скупштини поднели народни посланици Владимир Ђурић, Татјана Мацура, Александар Стевановић, Љупка Михајловска и Немања Радојевић 23. септембра 2019. године (након образложења народног посланика Владимира Ђурића, од 133 присутна народна посланика, четири су гласала за, а 129 није гласало), предлог народног посланика проф. др Миладина Шеварлића да се дневни ред седнице допуни тачком - Предлог декларације о генетички модификованим организмима (ГМО) и производима од ГМО, који је поднео Народној скупштини 5. маја 2017. године (након образложења народног посланика проф. др Миладина Шеварлића, од 135 присутних народних посланика, пет је гласало за, а 130 није гласало), предлог народног посланика Ђорђа Комленског да се дневни ред седнице допуни тачком - Предлог закона о изменама Закона о судијама, који су Народној скупштини поднели народни посланици Ђорђе Комленски и Бојан Торбица 4. новембра 2019. године (након образложења народног посланика Ђорђа Комленског, од 134 присутна народна посланика, седам је гласало за, а 127 није гласало), предлог народног посланика Бојана Торбице да се дневни ред седнице допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 10. маја 2019. године (након образложења народног посланика Бојана Торбице, од 135 присутних народних посланика, 12 је гласало за, а 123 нису гласала), предлоге народног посланика Татјане Мацура да се дневни ред седнице допуни тачкама - Предлог закона о изменама и допунама Закона о финансијској подршци породици са децом, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 25. септембра 2018. године (након образложења народног посланика Татјане Мацура, од 135 присутних народних посланика, 13 је гласало за, а 122 нису гласала), Предлог закона о изменама и допунама Закона о референдуму и народној иницијативи, који су Народној скупштини поднели народни посланици Татјана Мацура, Владимир Ђурић, Александар Стевановић, Љупка Михајловска и Ненад Божић 17. августа 2018. године (од 135 присутних народних посланика, четири су гласала за, а 131 није гласао), Предлог закона о допунама Закона о спречавању насиља у породици, који су Народној скупштини поднеле народни посланици Татјана Мацура, Љупка Михајловска и Бранка Стаменковић 8. новембра 2017. године (од 135 присутних народних посланика, шест је гласало за, а 129 није гласало) и Предлог одлуке о образовању Анкетног одбора ради утврђивања законитости донација Српској напредној странци за кампању за председничке изборе 2017. године, који је поднела Народној скупштини 15. децембра 2017. године (након образложења народног посланика Татјане Мацура, од 135 присутних народних посланика, шест је гласало за, а 129 није гласало), предлоге народног посланика Ђорђа Вукадиновића да се дневни ред седнице допуни тачкама - Предлог закона о изменама и допунама Закона о производњи и промету наоружања и војне опреме,који је поднео Народној скупштини 27. септембра 2018. године (након образложења народног посланика Ђорђа Вукадиновића, од 135 присутних народних посланика, два су гласала за, а 133 нису гласала) и Предлог одлуке о образовању Анкетног одбора ради утврђивања чињеница и околности убиства господина Оливера Ивановића, председника Грађанске иницијативе „Србија, демократија, правда“ почињеног у Косовској Митровици дана 16. јануара 2018. године, који су Народној скупштини поднели народни посланици др Санда Рашковић Ивић, др Дијана Вукомановић, Ђорђе Вукадиновић и Славиша Ристић 5. марта 2018. године (након образложења народног посланика Ђорђа Вукадиновића, од 135 присутних народних посланика, пет је гласао за, а 130 није гласало), предлоге народног посланика Маријана Ристичевића да се дневни ред седнице допуни тачкама - Предлог одлуке о образовању Анкетног одбора Народне скупштине Републике Србије ради утврђивања чињеницa и околности везаних за пословање кабловских оператера, емитовања прекограничних канала, емитовање домаћих реклама у садржајима прекограничних канала и осталих неправилности везаних за електронске медије и кабловске оператере које контролишу Драган Ђилас, Драган Шолак и Дејвид Петреус, који је поднео Народној скупштини 12. априла 2019. године (од 136 присутних народних посланика, осам је гласало за, а 128 није гласало), Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за посете Народној скупштини Републике Србије одређених екстремистичких организација и појединаца, који је поднео Народној скупштини 27. марта 2018. године (од 136 присутних народних посланика, пет је гласао за, а 131 није гласао) и Предлог одлуке о образовању Анкетног одбора Народне скупштине Републике Србије ради утврђивања чињеница и околности везаних за проглашење лажне државе Косово, утицаја који је на то имало мишљење Међународног суда правде, те поводом тога одговорности бившег министра иностраних послова Вука Јеремића, који је поднео Народној скупштини 27. марта 2018. године (од 136 присутних народних посланика, шест је гласало за, а 130 није гласало).

Народна скупштина је, већином гласова (од 136 присутних народних посланика, 127 је гласало за, а девет није гласало), прихватила предлог народног посланика др Александра Мартиновића да се обави:

**заједнички начелни претрес о:**

**- Предлогу закона о изменама и допунама Закона о финансирању политичких активности**, који је поднела Влада (број 400-2878/19 од 22. новембра 2019. године),

**- Предлогу закона о изменама и допунама Закона о спречавању корупције,** који је поднела Влада (број 011-2819/19 од 14. новембра 2019. године),

**- Предлогу закона о изменама и допунама Закона о Агенцији за борбу против корупције,** који је поднела Влада (број 011-2818/19 од 14. новембра 2019. године) и

**- Предлогу закона о допунама Закона о јавним предузећима,** који је поднела Влада (број 023-2815/19 од 14. новембра 2019. године).

Народна скупштина је, већином гласова (од 137 присутних народних посланика, 125 је гласало за, а 12 није гласало), утврдила дневни ред Осме седнице Другог редовног заседања Народне скупштине Републике Србије у 2019. години, у целини:

 Тако утврђени дневни ред је следећи:

**1. Предлог закона о потврђивању Споразума о сарадњи између Републике Србије и Евроџаст-а,** који је поднела Влада (број 011-2880/19 од 22. новембра 2019. године),

**2. Предлог закона о изменама и допунама Закона о финансирању политичких активности**, који је поднела Влада (број 400-2878/19 од 22. новембра 2019. године),

**3. Предлог закона о изменама и допунама Закона о спречавању корупције,** који је поднела Влада (број 011-2819/19 од 14. новембра 2019. године),

**4. Предлог закона о изменама и допунама Закона о Агенцији за борбу против корупције,** који је поднела Влада (број 011-2818/19 од 14. новембра 2019. године),

**5. Предлог закона о допунама Закона о јавним предузећима,** који је поднела Влада (број 023-2815/19 од 14. новембра 2019. године) и

**6. Предлог одлуке о избору заменика Заштитника грађана**, који је поднео Заштитник грађана (број 02-2762/19 од 7. новембра 2019. године).

 Председавајући је, сагласно члану 90. став 1. Пословника Народне скупштине, обавестио да су позвани да седници присуствују Нела Кубуровић, министар правде и Бранко Ружић, министар државне управе и локалне самоуправе са сарадницима.

Затим је Народна скупштина прешла на рад по утврђеном дневном реду, односно на **јединствени претрес о 1. тачки дневног реда - ПРЕДЛОГУ ЗАКОНА О ПОТВРЂИВАЊУ СПОРАЗУМА О САРАДЊИ ИЗМЕЂУ РЕПУБЛИКЕ СРБИЈЕ И ЕВРОЏАСТ-А.**

 Председавајући Верољуб Арсић, потпредседник Народне скупштине, сагласно члану 170. Пословника Народне скупштине, отворио је јединствени претрес о Предлогу закона (након чега се за реч, по Пословнику, јавила народни посланик Вјерица Радета - указала на повреде члана 88. став 5. и члана 107. Пословника, а после објашњења које је дао председавајући, затражила је да се Народна скупштина о томе изјасни, у Дану за гласање, Вјерица Радета - указала на повреду члана 107. став 1. Пословника, а председавајући је дао објашњење и Вјерица Радета - указала на повреду Пословника, не наводећи члан на који се повреда односи, а председавајући је дао објашњење).

 Уводно излагање о Предлогу закона поднео је представник предлагача Бранко Ружић, министар државне управе и локалне самоуправе.

 У јединственом претресу учествовали су народни посланици: Немања Шаровић, Петар Јојић, Милорад Мирчић (након чега је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова) и Александар Шешељ, представник Посланичке групе Српска радикална странка.

Затим је председавајући, у складу са чланом 98. став 4. Пословника, закључио јединствени претрес о Предлогу закона.

Председавајући је подсетио на одредбу члана 87. став 5. Пословника Народне скупштине, према којој председник Народне скупштине може да одреди да Дан за гласање о предлогу појединог закона буде одмах по завршетку претреса тог предлога закона и, у складу са наведеном одредбом, одредио понедељак, 9. децембар 2019. године, са почетком у 14 часова и 30 минута, као Дан за гласање **о 1. тачки дневног реда** - Предлогу закона о потврђивању Споразума о сарадњи између Републике Србије и Евроџаст-а.

 После паузе, у 14 часова и 30 минута, применом електронског система за гласање, утврђено је да је у сали присутно 127 народних посланика, односно да је присутна већина од укупног броја народних посланика и да постоје услови за одлучивање, у складу са чланом 88. став 5. Пословника Народне скупштине.

 Затим је Народна скупштина прешла на одлучивање о **1. тачки дневног реда – ПРЕДЛОГУ ЗАКОНА О ПОТВРЂИВАЊУ СПОРАЗУМА О САРАДЊИ ИЗМЕЂУ РЕПУБЛИКЕ СРБИЈЕ И ЕВРОЏАСТ-А.**

 Народна скупштина је, већином гласова свих народних посланика (од 128 присутних народних посланика, 128 је гласало за), прихватила Предлог закона, у начелу.

Народна скупштина је, једногласно (од 128 присутних народних посланика, 128 је гласало за), посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања.

Народна скупштина је, већином гласова свих народних посланика (од 128 присутних народних посланика, 128 је гласало за), усвојила Предлог закона о потврђивању Споразума о сарадњи између Републике Србије и Евроџаст-а, у целини.

Председавајући је, сагласно члану 90. став 1. Пословника Народне скупштине, обавестио да су позвани да седници присуствују: Синиша Мали, министар финансија, Нела Кубуровић, министар правде, Горан Кнежевић, министар привреде и Бранко Ружић, министар државне управе и локалне самоуправе, са сарадницима.

Затим је Народна скупштина прешла на **заједнички начелни претрес о предлозима закона из тачака од 2. до 5. дневног реда.**

Председавајући Верољуб Арсић, потпредседник Народне скупштине, сагласно члану 157. став 2. Пословника, отворио је заједнички начелни претрес о:

**- Предлогу закона о изменама и допунама Закона о финансирању политичких активности**, који је поднела Влада (број 400-2878/19 од 22. новембра 2019. године),

**- Предлогу закона о изменама и допунама Закона о спречавању корупције,** који је поднела Влада (број 011-2819/19 од 14. новембра 2019),

**- Предлогу закона о изменама и допунама Закона о Агенцији за борбу против корупције,** који је поднела Влада (011-2818/19 од 14. новембра 2019. године) и

**- Предлогу закона о допунама Закона о јавним предузећима,** који је поднела Влада (број 023-2815/19 од 14. новембра 2019. године).

Предлоге закона образложио је представник предлагача Бранко Ружић, министар државне управе и локалне самоуправе.

У заједничком начелном претресу учествовали су народни посланици: Елвира Ковач, заменик председника Посланичке групе Савез војвођанских Мађара, Марија Јевђић, представник Посланичке групе Јединствена Србија, Ђорђе Комленски, председник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, Бранимир Јовановић, представник Посланичке групе Социјалдемократска партија Србије, др Владимир Орлић, заменик председника Посланичке групе Српска напредна странка, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Александар Шешељ, представник Посланичке групе Српска радикална странка (након чијег излагања су узајамно реплицирали народни посланици др Владимир Орлић и Александар Шешељ, после чега је народни посланик Маријан Ристичевић указао на повреду члана 107. Пословника, а затим су, поново, узајамно реплицирали народни посланици др Владимир Орлић и Александар Шешељ, након чега је на повреду члана 107. Пословника, указао народни посланик Александар Шешељ), проф. др Јахја Фехратовић (након чијег излагања су узајамно реплицирали народни посланици др Владимир Орлић и проф. др Јахја Фехратовић), проф. др Миладин Шеварлић (након чијег излагања су узајамно реплицирали народни посланици др Владимир Орлић и проф. др Миладин Шеварлић), Маријан Ристичевић, Владимир Ђукановић и Милисав Петронијевић.

Првог дана рада, седница је завршена у 18 часова и 20 минута.

**Други дан рада – 10. децембар 2019. године**

Седница је почела у 10 часова и 5 минута.

Седници је председавао проф. др Владимир Маринковић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 68 народних посланика, а применом електронског система за гласање утврђено је да је у сали присутно 88 народних посланика и да постоје услови за рад Народне скупштине.

 На основу члана 287. Пословника, обавештења, односно објашњења су затражили народни посланици: др Даница Буквић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра здравља, Александар Стевановић, представник Посланичке групе "Странка модерне Србије" - од Министарства културе и информисања, Министарства унутрашњих послова, Министарства здравља и Министарства заштите животне средине, Александар Шешељ, представник Посланичке групе Српска радикална странка - од председника Владе, Милија Милетић, представник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА -УЈЕДИЊЕНА СЕЉАЧКА СТРАНКА - од Министарства грађевинарства, саобраћаја и инфраструктуре и Министарства државне управе и локалне самоуправе, Ђорђе Вукадиновић, заменик председника Посланичке групе Нова Србија - Покрет за спас Србије - од министра за рад, запошљавање, борачка и социјална питања, председника Владе и председника Републике и Србислав Филиповић, представник Посланичке групе Српска напредна странка - од Републичког јавног тужилаштва.

Председавајући је обавестио да је јавила да ће одсуствовати народни посланик Стефана Миладиновић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, Александра Белачић, Горан Богдановић, Ненад Божић, Балша Божовић, Бушан Борковић, Јосип Броз, Славиша Булатовић, Маја Виденовић, др Дијана Вукомановић, Наташа Вучковић, Младен Грујић, Миљан Дамјановић, Божидар Делић, проф. др Зоран Драгишић, Владимир Ђукановић, Марко Ђуришић, Јелена Жарић Ковачевић, Зоран Живковић, Томислав Жигманов, Владан Заграђанин, др Муамер Зукорлић, Марија Јањушевић, Марија Јевђић, др Александра Јерков, Горан Јешић, Драган Јовановић, мр Јадранка Јовановић, Чедомир Јовановић, Петар Јојић, Јасмина Каранац, Миланка Карић, Ненад Константиновић, др Жарко Кораћ, мр Иван Костић, прим. др Милован Кривокапић, Нада Лазић, Милан Лапчевић, Томислав Љубеновић, Александра Малетић, Момчило Мандић, Весна Марјановић, Мирослав Маркићевић, Александар Марковић, Драган Марковић, Маја Мачужић Пузић, Остоја Мијаиловић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, Ивана Николић, др Светлана Николић Павловић, Срђан Ного, Богдан Обрадовић, Бошко Обрадовић, Марија Обрадовић, Соња Павловић, Биљана Пантић Пиља, др Балинт Пастор, Душан Петровић, Мира Петровић, Снежана Р. Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, Марина Ристић, Славиша Ристић, Никола Савић, Бранка Стаменковић, Здравко Станковић, др Ана Стевановић, др Данијела Стојадиновић, Мариника Тепић, Новица Тончев, Ана Караџић, Горан Ћирић, Фатмир Хасани, мр Горан Чабради, Александра Чабраја, Ненад Чанак, Гордана Чомић, Немања Шаровић, проф. др Војислав Шешељ, Дејан Шулкић, Јован Јовановић, др Драган Весовић, Бајро Гегић, Вера Пауновић, Ивана Динић, Душан Милисављевић, Сандра Божић, Нада Костић и Војин Биљић.

Председавајући је, сагласно члану 90. став 1. Пословника Народне скупштине, обавестио да је позван да седници присуствује Бранко Ружић, министар државне управе и локалне самоуправе.

Затим је Народна скупштина наставила **заједнички начелни претрес о предлозима закона из тачака од 2. до 5. дневног реда.**

У наставку заједничког начелног претреса учествовали су народни посланици: Миланка Јевтовић Вукојичић, проф. др Марко Атлагић, проф. др Жарко Обрадовић, Милија Милетић, Ђорђе Вукадиновић (након чијег излагања су реплицирали народни посланици др Владимир Орлић и Ђорђе Вукадиновић, после чега су се за реч, по Пословнику, јавили народни посланици Маријан Ристичевић - указао на повреду члана 107. Пословника и Ђорђе Вукадиновић - указао на повреду члана 107. став 2. Пословника, а објашњење је дао председавајући проф. др Владимир Маринковић, потпредседник Народне скупштине, након чега су међусобно реплицирали народни посланици др Владимир Орлић, Маријан Ристичевић и Ђорђе Вукадиновић, а затим је на повреду члана 107. Пословника, указао народни посланик Верољуб Арсић, после чега је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова, а након што је народни посланик Маријан Ристичевић реплицирао народном посланику Ђорђу Вукадиновићу међусобно су, у више наврата, реплицирали народни посланици др Владимир Орлић, Ђорђе Вукадиновић и Верољуб Арсић), Јелена Вујић Обрадовић, Наташа Михаиловић Вацић, Милорад Мирчић (након чијег излагања су узајамно реплицирали народни посланици др Владимир Орлић и Милорад Мирчић, после чега се за реплику јавио народни посланик Верољуб Арсић, а затим су, поново, узајамно реплицирали народни посланици др Владимир Орлић и Милорад Мирчић) и Верољуб Арсић, након чега је председавајући, сагласно члану 87. Пословника, одредио паузу од једног часа.

После паузе, седница је настављена у 15 часова и 10 минута.

У наставку заједничког начелног претреса учествовали су народни посланици: Вјерица Радета (поводом чијег излагања се за реч јавио министар Бранко Ружић, а затим су, у више наврата, узајамно реплицирали народни посланици др Владимир Орлић, Неђо Јовановић и Вјерица Радета, после чега се за реч јавио министар Бранко Ружић, а након узајамног реплицирања народних посланика др Владимира Орлића и Вјерице Радета, за реч се, поново, јавио министар Бранко Ружић, коме је реплицирала народни посланик Вјерица Радета), Дубравка Филиповски, Татјана Мацура, др Александра Томић, Далибор Радичевић, Андријана Аврамов, Наташа Ст. Јовановић, Драгана Костић, Љиљана Малушић, прим. др Бранимир Ранчић, Виолета Лутовац Ђурђевић, Владимир Ђурић, заменик председника Посланичке групе "Странка модерне Србије" и Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА -УЈЕДИЊЕНА СЕЉАЧКА СТРАНКА, после чега је председавајући Верољуб Арсић, потпредседник Народне скупштине, закључио заједнички начелни претрес о предлозима закона из тачака од 2. до 5. дневног реда.

Другог дана рада, седница је завршена у 17 часова и 30 минута.

**Трећи дан рада – 11. децембар 2019. године**

Седница је почела у 10 часова и 10 минута.

Седници је председавао Верољуб Арсић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 82 народна посланика, а применом електронског система за гласање утврђено је да је у сали присутно 90 народних посланика и да постоје услови за рад Народне скупштине.

 Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, др Муамер Бачевац, Александра Белачић, Горан Богдановић, Ненад Божић, Балша Божовић, Душан Борковић, Маја Виденовић, др Дијана Вукомановић, Наташа Вучковић, Жика Гојковић, Младен Грујић, Божидар Делић, проф. др Зоран Драгишић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, др Муамер Зукорлић, Енис Имамовић, Радован Јанчић, Марија Јањушевић, Јовица Јевтић, Горан Јешић, мр Јадранка Јовановић, Чедомир Јовановић, Петар Јојић, Никола Јоловић, Александар Југовић, Јасмина Каранац, Миланка Карић, Ненад Константиновић, др Жарко Кораћ, мр Иван Костић, Милан Лапчевић, Александра Малетић, Момчило Мандић, Весна Марјановић, Мирослав Маркићевић, Драган Марковић, Верољуб Матић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Наташа Михаиловић Вацић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, Ивана Николић, Срђан Ного, Богдан Обрадовић, Бошко Обрадовић, Јасмина Обрадовић, Марија Обрадовић, Соња Павловић, Биљана Пантић Пиља, Огњен Пантовић, Душан Петровић, Мира Петровић, Снежана Р. Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, др Десанка Репац, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Новица Тончев, Ана Караџић, Горан Ћирић, Србислав Филиповић, Арпад Фремонд, Фатмир Хасани, мр Горан Чабради, Александра Чабраја, Ненад Чанак, Гордана Чомић, Немања Шаровић, проф. др Војислав Шешељ, Ненад Митровић, Јован Јовановић, др Драган Весовић, Вера Пауновић, Ивана Динић, Душан Милисављевић, мр Дејан Раденковић, Ана Чарапић, др Бобан Бирманчевић, Нада Костић, Војин Биљић и Невенка Костадинова.

Затим је Народна скупштина наставила рад и прешла на **јединствени претрес о 6. тачки дневног реда** - **ПРЕДЛОГУ ОДЛУКЕ О ИЗБОРУ ЗАМЕНИКА ЗАШТИТНИКА ГРАЂАНА.**

Председавајући Верољуб Арсић, потпредседник Народне скупштине, сагласно члану 192. став 3. Пословника, отворио је јединствени претрес о Предлогу одлуке.

У јединственом претресу о Предлогу одлуке, учествовали су народни посланици: Ђорђе Комленски, известилац Одбора за уставна питања и законодавство, Мирјана Драгаш, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Вјерица Радета, заменик председника Посланичке групе Српска радикална странка (затим су се за реч, по Пословнику, јавили народни посланици: др Александар Мартиновић - указао на повреду члана 27. Пословника, Вјерица Радета - указала на повреду члана 27. став 1. Пословника, др Александар Мартиновић - указао на повреду члана 107. Пословника и Вјерица Радета - указала на повреду члана 27. Пословника, након чега се за реч јавио народни посланик Борисав Ковачевић, после чега су уследиле узајамне реплике народних посланика Вјерице Радета и Борисава Ковачевића, а затим су се за реч, по Пословнику, јавили народни посланици: Верољуб Арсић - указао на повреду члана 107. Пословника, а објашњење је дао председавајући проф. др Владимир Маринковић, потпредседник Народне скупштине, Вјерица Радета - указала на повреду члана 27. Пословника, Верољуб Арсић - указао на повреду члана 101. Пословника, а објашњења је дао председавајући, Вјерица Радета - указала на повреду члана 101. став 4. Пословника, Верољуб Арсић - указао на повреде чл. 104. и 107. Пословника и Вјерица Радета - указала на повреду члана 107. став 1. Пословника, а објашњење је дао председавајући), Маријан Ристичевић, заменик председника Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА -УЈЕДИЊЕНА СЕЉАЧКА СТРАНКА (затим је народни посланик Гроздана Банац указала на повреду члана 106. Пословника, а објашњење је дао председавајући, након чега јој је реплицирала народни посланик Вјерица Радета, а затим је на повреду члана 103. ст. 7. и 8. Пословника указао народни посланик Маријан Ристичевић, после чега су народном посланику Вјерици Радета реплицирали народни посланици Милија Милетић и Мирко Крлић, а затим су реплике разменили народни посланици Вјерица Радета и Милија Милетић), Сандра Божић, представник Посланичке групе Српска напредна странка, Ђорђе Вукадиновић, заменик председника Посланичка група Нова Србија - Покрет за спас Србије (након чега су уследиле узајамне реплике народних посланика Маријана Ристичевића, др Александра Мартиновића, Ђорђа Вукадиновића и Неђа Јовановића), проф. др Јахја Фехратовић, Ђорђе Комленски (након чега су уследиле узајамне реплике народних посланика проф. др Јахје Фехратовића и Ђорђа Комленског), Неђо Јовановић, Милија Милетић, Марјана Мараш и Љубица Мрдаковић Тодоровић, након чега је председавајући, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова, а затим је сагласно члану 87. Пословника, одредио паузу од једног часа.

После паузе, седница је настављена у 15 часова и 5 минута.

 У наставку јединственог претреса учествовали су народни посланици: др Даница Буквић, Миланка Јевтовић Вукојичић, Весна Ивковић, Виолета Лутовац Ђурђевић, др Данијела Стојадиновић, Срето Перић, Милимир Вујадиновић, Александар Шешељ (након чега су уследиле узајамне реплике народних посланика др Александра Мартиновића, Александра Шешеља и Неђа Јовановића), проф. др Марко Атлагић, Верољуб Арсић, др Александра Томић, Љиљана Малушић, Милан Љубић, Дубравка Филиповски, Јелена Жарић Ковачевић и Александар Марковић, као и мр Зоран Пашалић, Заштитник грађана, после чијег излагања је председавајући Верољуб Арсић, потпредседник Народне скупштине, у складу са чланом 98. став 4. Пословника, закључио јединствени претрес о Предлогу одлуке.

Трећег дана рада, седница је завршена у 18 часова и 35 минута.

**Четврти дан рада – 12. децембар 2019. године**

Седница је почела у 10 часова и 10 минута.

Седници је председавала Маја Гојковић, председник Народне скупштине.

Председник је, на основу службене евиденције о присутности народних посланика, констатовала да седници присуствују 84 народна посланика, а применом електронског система за гласање утврђено је да је у сали присутно 88 народних посланика и да постоје услови за рад Народне скупштине.

 На основу члана 287. Пословника, обавештења, односно објашњења су затражили народни посланици: Весна Ивковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра за рад, запошљавање, борачка и социјална питања, проф. др Војислав Шешељ, председник Посланичке групе Српска радикална странка - од председника Владе, министра културе и информисања и министра просвете, науке и технолошког развоја, др Предраг Јеленковић, представник Посланичке групе Социјалдемократска партија Србије - од Министарства заштите животне средине, Бојан Торбица, представник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА - од министра финансија и Александар Марковић, представник Посланичке групе Српска напредна странка - од Министарства унутрашњих послова.

 Према евиденцији Службе Народне скупштине, седници нису присуствовали, а нису обавестили председника о спречености, народни посланици: Александра Белачић, Горан Богдановић, Ненад Божић, Балша Божовић, Душан Борковић, Јосип Броз, Маја Виденовић, др Дијана Вукомановић, Наташа Вучковић, Владимир Ђукановић, Марко Ђуришић, Зоран Живковић, Томислав Жигманов, Владан Заграђанин, Марко Зељуг, др Муамер Зукорлић, Марија Јевђић, Горан Јешић, Драган Јовановић, мр Јадранка Јовановић, Чедомир Јовановић, Александар Југовић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Милан Лапчевић, Момчило Мандић, Марјана Мараш, Весна Марјановић, Мирослав Маркићевић, Драган Марковић, Татјана Мацура, Маја Мачужић Пузић, Остоја Мијаиловић, Јелена Мијатовић, Зоран Милекић, Милија Милетић, Ненад Милић, Радослав Милојичић, Жарко Мићин, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Горан Николић, Дејан Николић, др Светлана Николић Павловић, Срђан Ного, Богдан Обрадовић, Бошко Обрадовић, Марија Обрадовић, Соња Павловић, Биљана Пантић Пиља, Олена Папуга, Снежана Пауновић, Душан Петровић, Мира Петровић, Снежана Р. Петровић, Зоран Радојичић, Саша Радуловић, Катарина Ракић, др Љубинко Ракоњац, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Тања Томашевић Дамњановић, Ана Караџић, Горан Ћирић, проф. др Јахја Фехратовић, Србислав Филиповић, мр Горан Чабради, Александра Чабраја, Ненад Чанак, Гордана Чомић, проф. др Миладин Шеварлић, Дејан Шулкић, Јован Јовановић, др Драган Весовић, Вера Пауновић, Ивана Динић, Душан Милисављевић, мр Дејан Раденковић, Сандра Божић, Нада Костић, Александра Јевтић и Војин Биљић.

Председавајући Ђорђе Милићевић, потпредседник Народне скупштине је, сагласно члану 90. став 1. Пословника Народне скупштине, обавестио да су позвани да седници присуствују: Синиша Мали, министар финансија, Нела Кубуровић, министар правде, Горан Кнежевић, министар привреде, Бранко Ружић, министар државне управе и локалне самоуправе, Зоран Ђорђевић, министар за рад, запошљавање, борачка и социјална питања, Бранислав Недимовић, министар пољопривреде, шумарства и водопривреде, проф. др Славица Ђукић Дејановић, министар без портфеља, Славица Савичић, државни секретар у Министарству финансија, Радомир Илић, државни секретар у Министарству правде, Дубравка Дракулић, помоћник министра правде, Јован Ћосић, вршилац дужности помоћника министра правде, Весна Јевтић, руководилац групе у Министарству финансија, Златко Петровић, виши саветник у Министарству правде, Ирена Булатовић, виши саветник у Министарству привреде и Владимир Винш, самостални саветник у Министарству правде.

Затим је Народна скупштина наставила рад и прешла на претрес у појединостима о **2. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ФИНАНСИРАЊУ ПОЛИТИЧКИХ АКТИВНОСТИ.**

Председавајући Ђорђе Милићевић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

 У претресу о Амандману на члан 1. који је поднела народни посланик Наташа Сп. Јовановић, учествовала је подносилац Амандмана.

 У претресу о Амандману на члан 1, са исправком, који је поднео народни посланик Маријан Ристичевић, учествовали су подносилац Амандмана и народни посланици Јелена Жарић Ковачевић, Милан Љубић, Крсто Јањушевић, проф. др Марко Атлагић, прим. др Бранимир Ранчић и Неђо Јовановић.

 У претресу о Амандману на члан 1, са исправком, који је поднео народни посланик Зоран Деспотовић, учествовали су подносилац Амандмана и народни посланици Јелена Жарић Ковачевић и др Драгана Баришић.

 У претресу о Амандману на члан 1. који је поднела народни посланик Вјерица Радета, учествовали су подносилац Амандмана и народни посланик Александар Марковић (након чега су, више пута, међусобно реплицирали народни посланици Вјерица Радета и Александар Марковић).

 У претресу о Амандману на члан 2. који је поднео народни посланик Срето Перић, учествовали су подносилац Амандмана и народни посланик Милена Турк.

 У претресу о Амандману на члан 2. који су заједно поднели народни посланици Ђорђе Комленски, Маријан Ристичевић, Ана Караџић и Бојан Торбица, учествовали су народни посланици Маријан Ристичевић и Бојан Торбица.

 У претресу о Амандману на члан 2. који је поднео народни посланик Немања Шаровић, учествовали су подносилац Амандмана и народни посланик др Драгана Баришић.

 У претресу о Амандману на члан 2, са исправком, који је поднео народни посланик Милорад Мирчић, учествовао је подносилац Амандмана.

 У претресу о Амандману на члан 2, са исправком, који је поднео народни посланик Петар Јојић, учествовао је подносилац Амандмана.

 У претресу о Амандману на члан 3. који је поднела народни посланик Ружица Николић, учествовала је подносилац Амандмана.

 У претресу о Амандману на члан 3. који је поднео народни посланик Александар Шешељ, учествовао је подносилац Амандмана (након чега је председавајући Верољуб Арсић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова).

 У претресу о Амандману на члан 4. који је поднео народни посланик Томислав Љубеновић, учествовали су подносилац Амандмана и народни посланик Блажа Кнежевић.

 У претресу о Амандману на члан 4. који је поднео народни посланик Маријан Ристичевић, учествовао је подносилац Амандмана.

 У претресу о Амандману на члан 4. који је поднела народни посланик Вјерица Радета, учествовала је подносилац Амандмана.

 У претресу о Амандману на члан 4. који је поднео народни посланик Александар Шешељ, учествовао је подносилац Амандмана.

Затим је председавајући закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина прешла на претрес у појединостима о **3. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ КОРУПЦИЈЕ.**

Председавајући Верољуб Арсић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Одбор за уставна питања и законодавство, сагласно члану 163. став 2. Пословника, одбацио је амандмане народног посланика Олене Папуге на члан 2. и којим се предлаже додавање новог члана 3.

Саставни део Предлога закона постао је Амандман Одбора за правосуђе, државну управу и локалну самоуправу на члан 2.

У претресу о Амандману на члан 1. који је поднела народни посланик Вјерица Радета, учествовала је подносилац Амандмана.

У претресу о Амандману на члан 1. који је поднео народни посланик Александар Шешељ, учествовао је подносилац Амандмана.

У претресу о Амандману на члан 1. који је поднео народни посланик Срето Перић, учествовао је подносилац Амандмана (након чега је председавајући одредио паузу од једног часа).

Након паузе, седница је настављена у 14,00 часова.

У претресу о Амандману на члан 2. који је поднео народни посланик Петар Јојић, учествовале су народни посланици Виолета Лутовац Ђурђевић и Оливера Огњановић.

У претресу о Амандману на члан 2. који је поднео народни посланик Зоран Живковић, учествовали су народни посланици Јелена Жарић Ковачевић и прим. др Бранимир Ранчић.

У претресу о Амандману на члан 2. који је поднео Одбор за правосуђе, државну управу и локалну самоуправу, учествовали су представник предлагача Бранислав Недимовић, министар пољопривреде, шумарства и водопривреде, који је прихватио Амандман и народни посланици др Владимир Орлић и Вјерица Радета.

У претресу о Амандману на члан 2. који је поднео народни посланик Маријан Ристичевић, учествовали су подносилац Амандмана и народни посланици др Владимир Орлић (поводом чијег излагања су узајамно реплицирали народни посланици Маријан Ристичевић и др Владимир Орлић, након чега је народни посланик Немања Шаровић указао на повреду члана 104. Пословника и затражио, после објашњења које је дао председавајући, да се Народна скупштина о томе изјасни у Дану за гласање, а затим је народни посланик Немања Шаровић указао и на повреду члана 27. Пословника и затражио, после објашњења које је дао председавајући, да се Народна скупштина о томе изјасни у Дану за гласање) и Мирко Крлић.

У претресу о Амандману на члан 2. који је поднео народни посланик Дубравко Бојић, учествовали су подносилац Амандмана (након чијег излагања се за реплику јавио народни посланик др Владимир Орлић) и народни посланик Миланка Јевтовић Вукојичић.

У претресу о Амандману на члан 2. који је поднео народни посланик Милорад Мирчић, учествовали су подносилац Амандмана и министар Бранислав Недимовић (након чијег излагања су узајамно реплицирали народни посланици Милорад Мирчић и др Александар Мартиновић, а затим су се за реч јавили министар Бранислав Недимовић и народни посланик Милорад Мирчић, после чега су узајамно реплицирали народни посланици Немања Шаровић, др Александар Мартиновић и Милорад Мирчић).

У претресу о Амандману на члан 2. који је поднео народни посланик Александар Шешељ, учествовали су подносилац Амандмана и народни посланик Оливера Огњановић.

У претресу о Амандману на члан 2. који је поднела народни посланик Ружица Николић, учествовали су подносилац Амандмана и народни посланици Јелена Жарић Ковачевић и др Владимир Орлић.

У претресу о Амандману на члан 2. који је поднела народни посланик Вјерица Радета, учествовали су подносилац Амандмана и министар Бранислав Недимовић.

У претресу о Амандману на члан 3. који је поднео народни посланик Милорад Мирчић учествовао је подносилац Амандмана.

У претресу о Амандману на члан 4. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 4. који је поднео народни посланик Маријан Ристичевић, учествовао је подносилац Амандмана.

У претресу о Амандману на члан 4. који је поднела народни посланик Вјерица Радета, учествовала је подносилац Амандмана.

Затим је председник Народне скупштине закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина прешла на претрес у појединостима о **4. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О АГЕНЦИЈИ ЗА БОРБУ ПРОТИВ КОРУПЦИЈЕ.**

Председник је, сагласно члану 157. став 3. Пословника, oтворила претрес Предлога закона у појединостима.

Саставни део Предлога закона постао је Амандман Одбора за правосуђе, државну управу и локалну самоуправу на члан 2.

Одбор за уставна питања и законодавство, сагласно члану 163. став 2. Пословника, одбацио је амандмане народног посланика Олене Папуге на члан 2. и којим се предлаже додавање новог члана 3.

У претресу о Амандману на члан 1. који је поднела народни посланик Вјерица Радета, учествовала је подносилац Амандмана (затим је народни посланик Вјерица Радета указала на повреду члана 27. Пословника, а председник је дала објашњење).

У претресу о Амандману на члан 1. који је поднео народни посланик Срето Перић, учествовао је подносилац Амандмана.

У претресу о Амандману на члан 1. који је поднео народни посланик Петар Јојић, учествовао је подносилац Амандмана.

У претресу о Амандману на члан 2. који је поднео Одбор за правосуђе, државну управу и локалну самоуправу, учествовао је министар Бранислав Недимовић, који је прихватио Амандман.

У претресу о Амандману на члан 2. који је поднео народни посланик Маријан Ристичевић, учествовао је подносилац Амандмана.

У претресу о Амандману на члан 2. који је поднео народни посланик Дубравко Бојић, учествовао је подносилац Амандмана.

У претресу о Амандману на члан 2. који је поднео народни посланик Милорад Мирчић, учествовао је подносилац Амандмана.

У претресу о Амандману на члан 2. који је поднео народни посланик Александар Шешељ, учествовао је подносилац Амандмана.

У претресу о Амандману на члан 2. који је поднела народни посланик Ружица Николић, учествовала је подносилац Амандмана.

 У претресу о Амандману на члан 2. који је поднела народни посланик Вјерица Радета, учествовала је подносилац Амандмана.

У претресу о Амандману на члан 3. који је поднео народни посланик Александар Шешељ, учествовали су подносилац Амандмана и народни посланик Маја Гојковић (након чега су узајамно реплицирали народни посланици Александар Шешељ и Маја Гојковић).

У претресу о Амандману на члан 3. који је поднео народни посланик Немања Шаровић, учествовао је подносилац Амандмана.

У претресу о Амандману на члан 3. који је поднео народни посланик Милорад Мирчић, учествовао је подносилац Амандмана.

У претресу о Амандману на члан 4. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 4. који је поднео народни посланик Маријан Ристичевић, учествовали су подносилац Амандмана и народни посланици Милан Љубић и Љиљана Малушић.

Затим је председавајући проф. др Владимир Маринковић, потпредседник Народне скупштине закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина прешла на претрес у појединостима о **5. тачки дневног реда – ПРЕДЛОГУ ЗАКОНА О ДОПУНАМА ЗАКОНА О ЈАВНИМ ПРЕДУЗЕЋИМА.**

Председавајући је, сагласно члану 157. став 3. Пословника, oтворио претрес Предлога закона у појединостима.

У претресу о Амандману на члан 1. који је поднела народни посланик Наташа Сп. Јовановић, учествовала је подносилац Амандмана.

У претресу о Амандману на члан 1. који је поднео народни посланик Маријан Ристичевић, учествовао је подносилац Амандмана.

У претресу о Амандману на члан 1. који је поднео народни посланик Александар Шешељ, учествовао је подносилац Амандмана.

У претресу о Амандману на члан 1. који је поднела народни посланик Вјерица Радета, учествовала је подносилац Амандмана.

У претресу о Амандману на члан 1. који је поднео народни посланик Срето Перић, учествовао је подносилац Амандмана.

У претресу о Амандману на члан 2. који је поднео народни посланик Петар Јојић, учествовали су подносилац Амандмана и народни посланик Оливера Огњановић.

У претресу о Амандману на члан 2. који је поднео народни посланик Милорад Мирчић, учествовао је подносилац Амандмана.

У претресу о Амандману на члан 3. који је поднео народни посланик Немања Шаровић, учествовали су подносилац Амандмана и народни посланици Маријан Ристичевић и др Владимир Орлић.

Затим је председник Народне скупштине закључила претрес Предлога закона у појединостима и обавестила да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника Народне скупштине, одредила петак, 13. децембар 2019. године, са почетком у 11,00 часова, као Дан за гласање о тачкама од 2. до 6. дневног реда Осме седнице Другог редовног заседања Народне скупштине Републике Србије у 2019. години.

Четвртог дана рада, седница је завршена у 18 часова и 15 минута.

**Пети дан рада – 13. децембар 2019. године**

Седница је почела у 11 часова и 5 минута.

Седници је председавала Маја Гојковић, председник Народне скупштине Републике Србије.

Председник је, на основу службене евиденције о присутности народних посланика, констатовала да седници присуствује 113 народних посланика, а применом електронског система за гласање утврђено је да су у сали присутна 144 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Обавестио је да ће одсуствовати народни посланик мр Дејан Раденковић.

 Према евиденцији Службе Народне скупштине, седници нису присуствовали, а нису обавестили председника о спречености, народни посланици: Мирослав Алексић, Душан Бајатовић, др Муамер Бачевац, Александра Белачић, Горан Богдановић, Ненад Божић, Балша Божовић, Душан Борковић, Маја Виденовић, Ђорђе Вукадиновић, др Дијана Вукомановић, Наташа Вучковић, Миљан Дамјановић, Божидар Делић, Владимир Ђурић, Марко Ђуришић, Зоран Живковић, Енис Имамовић, Марија Јањушевић, Горан Јешић, Наташа Сп. Јовановић, Чедомир Јовановић, Петар Јојић, Драгомир Карић, Миланка Карић, Ненад Константиновић, др Жарко Кораћ, мр Иван Костић, Милан Лапчевић, Момчило Мандић, Весна Марјановић, Мирослав Маркићевић, Драган Марковић, Татјана Мацура, Остоја Мијаиловић, Зоран Милекић, Ненад Милић, Радослав Милојичић, Милорад Мирчић, Жарко Мићин, Наташа Мићић, Драгољуб Мићуновић, Бранислав Михајловић, Љиљана Михајловић, Љупка Михајловска, Милутин Мркоњић, Дејан Николић, Срђан Ного, Богдан Обрадовић, Бошко Обрадовић, Соња Павловић, Душан Петровић, Мира Петровић, Снежана Р. Петровић, Вјерица Радета, Зоран Радојичић, Саша Радуловић, др Санда Рашковић Ивић, Марина Ристић, Славиша Ристић, Бранка Стаменковић, Здравко Станковић, Александар Стевановић, др Ана Стевановић, Мариника Тепић, Новица Тончев, Ана Караџић, Горан Ћирић, мр Горан Чабради, Александра Чабраја, Ненад Чанак, Гордана Чомић, Немања Шаровић, проф. др Војислав Шешељ, Јован Јовановић, др Драган Весовић, Неђо Јовановић, Вера Пауновић, Душан Милисављевић, Филип Стојановић, Ружица Николић, Александар Шешељ, Нада Костић, Немања Радојевић и Војин Биљић.

Затим је Народна скупштина прешла на одлучивање о предлозима аката из тачака од 2. до 6. дневног реда седнице.

**2. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ФИНАНСИРАЊУ ПОЛИТИЧКИХ АКТИВНОСТИ**

 Народна скупштина је, већином гласова (од 148 присутних народних посланика, 144 су гласала за, два против, један се уздржао, а један није гласао), прихватила Предлог закона, у начелу.

 Народна скупштина није прихватила амандмане народних посланика: Наташе Сп. Јовановић на члан 1. (од 148 присутних народних посланика, 148 није гласало), Зорана Деспотовића на члан 1, са исправком (од 148 присутних народних посланика, 148 није гласало), Вјерице Радета на члан 1. (од 148 присутних народних посланика, 148 није гласало) и на члан 4. (од 148 присутних народних посланика, 148 није гласало), Срета Перића на члан 2. (од 148 присутних народних посланика, 148 није гласало), Ђорђа Комленског, Маријана Ристичевића, Ане Караџић и Бојана Торбице на члан 2. (од 148 присутних народних посланика, седам је гласало за, а 141 није гласао), Немање Шаровића на члан 2. (од 148 присутних народних посланика, 148 није гласало), Милорада Мирчића на члан 2, са исправком (од 148 присутних народних посланика, 148 није гласало), Петра Јојића на члан 2, са исправком (од 148 присутних народних посланика, 148 није гласало), Ружице Николић на члан 3. (од 148 присутних народних посланика, 148 није гласало), Александра Шешеља на члан 3. (од 148 присутних народних посланика, 148 није гласало) и на члан 4. (од 148 присутних народних посланика, 148 није гласало) и Томислава Љубеновића на члан 4. (од 148 присутних народних посланика, 148 није гласало).

Народна скупштина је, већином гласова (од 148 присутних народних посланика, 143 су гласала за, један против, два су се уздржала, а два нису гласала), усвојила Предлог закона о изменама и допунама Закона о финансирању политичких активности, у целини.

**3. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ КОРУПЦИЈЕ**

 Народна скупштина је, већином гласова (од 149 присутних народних посланика, 146 је гласало за, а три против), прихватила Предлог закона, у начелу.

 Народна скупштина није прихватила амандмане народних посланика: Вјерице Радета на члан 1. (од 149 присутних народних посланика, 149 није гласало), на члан 2. (од 149 присутних народних посланика, 149 није гласало) и на члан 4. (од 149 присутних народних посланика, 149 није гласало), Александра Шешеља на члан 1. (од 149 присутних народних посланика, 149 није гласало), на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Срета Перића на члан 1. (од 149 присутних народних посланика, 149 није гласало), Петра Јојића на члан 2. (од 149 присутних народних посланика, 149 није гласало), Зорана Живковића на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Дубравка Бојића на члан 2. (од 149 присутних народних посланика, 149 није гласало), Милорада Мирчића на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Ружице Николић на члан 2. (од 149 присутних народних посланика, 149 није гласало), Владимира Ђурића, Татјане Мацура, Немање Радојевића, Љупке Михајловске и Александра Стевановића на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Олене Папуга на члан 3. (од 149 присутних народних посланика, 149 није гласало), Немање Шаровића на члан 3. (од 149 присутних народних посланика, 149 није гласало) и Наташе Сп. Јовановић на члан 4. (од 149 присутних народних посланика, 149 није гласало).

Народна скупштина је, већином гласова (од 149 присутних народних посланика, 146 је гласало за, а три против), усвојила Предлог закона о изменама и допунама Закона о спречавању корупције, у целини.

**4. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О АГЕНЦИЈИ ЗА БОРБУ ПРОТИВ КОРУПЦИЈЕ**

 Народна скупштина је, већином гласова (од 149 присутних народних посланика, 145 је гласало за, два против, а два нису гласала), прихватила Предлог закона, у начелу.

 Народна скупштина није прихватила амандмане народних посланика: Вјерице Радета на члан 1. (од 149 присутних народних посланика, 149 није гласало) и на члан 2. (од 149 присутних народних посланика, 149 није гласало), Срета Перића на члан 1, са исправком (од 149 присутних народних посланика, 149 није гласало), Петра Јојића на члан 2. (од 149 присутних народних посланика, 149 није гласало), Зорана Живковића на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Дубравка Бојића на члан 2. (од 149 присутних народних посланика, 149 није гласало), Милорада Мирчића на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Александра Шешеља на члан 2. (од 149 присутних народних посланика, 149 није гласало) и на члан 3. (од 149 присутних народних посланика, 149 није гласало), Ружице Николић на члан 2. (од 149 присутних народних посланика, 149 није гласало), Владимира Ђурића, Татјане Мацура, Немање Радојевића, Љупке Михајловске и Александра Стевановића на члан 2. (од 149 присутних народних посланика, један је гласао за, а 148 није гласало) и на члан 3. (од 149 присутних народних посланика, 149 није гласало), Олене Папуга на члан 3. (од 149 присутних народних посланика, 149 није гласало), Немање Шаровића на члан 3. (од 149 присутних народних посланика, 149 није гласало) и Наташе Сп. Јовановић на члан 4. (од 149 присутних народних посланика, 149 није гласало).

Народна скупштина је, већином гласова (од 149 присутних народних посланика, 145 је гласало за, три против, а један није гласао), усвојила Предлог закона о изменама и допунама Закона о Агенцији за борбу против корупције, у целини.

**5. тачка дневног реда – ПРЕДЛОГ ЗАКОНА О ДОПУНАМА ЗАКОНА О ЈАВНИМ ПРЕДУЗЕЋИМА**

 Народна скупштина је, већином гласова (од 149 присутних народних посланика, 146 је гласало за, један против, а два нису гласала), прихватила Предлог закона, у начелу.

 Народна скупштина није прихватила амандмане народних посланика: Наташе Сп. Јовановић на члан 1. (од 149 присутних народних посланика, 149 није гласало), Маријана Ристичевића на члан 1. (од 149 присутних народних посланика, девет је гласало за, а 140 није гласало), Александра Шешеља на члан 1. (од 149 присутних народних посланика, 149 није гласало), Вјерице Радета на члан 1. (од 149 присутних народних посланика, 149 није гласало), Сретa Перића на члан 1. (од 149 присутних народних посланика, 149 није гласало), Петра Јојића на члан 2. (од 149 присутних народних посланика, 149 није гласало), Милорада Мирчића на члан 2. (од 149 присутних народних посланика, 149 није гласало) и Немање Шаровића на члан 3. (од 149 присутних народних посланика, 149 није гласало).

Народна скупштина је, већином гласова (од 149 присутних народних посланика, 145 је гласало за, два против, а два нису гласала), усвојила Предлог закона о допунама Закона о јавним предузећима, у целини.

**6. тачка дневног реда –** **ПРЕДЛОГ ОДЛУКЕ О ИЗБОРУ ЗАМЕНИКА ЗАШТИТНИКА ГРАЂАНА**

 Народна скупштина је, већином гласова (од 149 присутних народних посланика, 145 је гласало за, два против, а два нису гласала), усвојила Предлог одлуке о избору заменика Заштитника грађана, у целини.

Затим је председник Народне скупштине, у име народних посланика и у своје име, честитала Јелени Стојановић, др Наташи Тањевић и Слободану Томићу, на избору за заменике Заштитника грађана и пожелела им пуно успеха у раду.

После тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде: члана 88. Пословника, на коју је указала народни посланик Вјерица Радета, на седници 9. децембра 2019. године, у 11 часова и 24 минута (од 149 присутних народних посланика, 149 није гласало), члана 107. став 1. Пословника, на коју је указала народни посланик Вјерица Радета, на седници 9. децембра 2019. године, у 11 часова и 28 минута (од 147 присутних народних посланика, 147 није гласало), члана 32. Пословника, на коју је указала народни посланик Вјерица Радета, на седници 9. децембра 2019. године, у 11 часова и 38 минута (од 145 присутних народних посланика, један је био против, а 144 нису гласала), члана 88. став 5. и члана 107. Пословника, на које је указала народни посланик Вјерица Радета, на седници 9. децембра 2019. године, у 13 часова и 17 минута (од 144 присутна народна посланика, 144 нису гласала), члана 104. Пословника, на коју је указао народни посланик Немања Шаровић, на седници 12. децембра 2019. године, у 14 часова и 43 минута (од 141 присутног народног посланика, 141 није гласао) и члана 27. Пословника, на коју је указао народни посланик Немања Шаровић, на седници 12. децембра 2019. године, у 14 часова и 47 минута (од 141 присутног народног посланика, 141 није гласао).

Пошто је Народна скупштина обавила разматрање и одлучивање о свим тачкама дневног реда седнице, председник је, сагласно члану 102. Пословника, закључила Осму седницу Другог редовног заседања Народне скупштине Републике Србије у 2019. години.

Седница је закључена у 11 часова и 20 минута.

|  |  |
| --- | --- |
| ГЕНЕРАЛНИ СЕКРЕТАР |  ПРЕДСЕДНИК |
|  |  |
|  Срђан Смиљанић |  Маја Гојковић |